**Җирлекләрне территориаль планлаштыру документларын эшләү буенча эшчәнлекне оештыру турында**

Татарстан Республикасы төзелеш, архитектура һәм торак-коммуналь хуҗалыгы министры урынбасары И.Н.Насыйров мәгълүматын тыңлап һәм тикшереп, “Татарстан Республикасы берәмлекләре советы” Ассоциациясе президиумы (алга таба – Совет) **карар бирде:**

1.Татарстан Республикасы төзелеш, архитектура һәм торак-коммуналь хуҗалыгы министры урынбасары И.Н.Насыйров мәгълүматын игътибарга алырга.

2. Татарстан Республикасы Төзелеш, архитектура һәм торак-коммуналь хуҗалыгы министрлыгының Татарстан Республикасы шәһәр төзелеше эшчәнлеген тәэмин итү дәүләт мәгълүмати системасын булдыру һәм алып бару буенча комплекслы проектны гамәлгә ашыру турындагы тәкъдимнәрен хупларга.

3. Республика муниципаль берәмлекләренә тәкъдим итәргә.

3.1. Татарстан Республикасы Төзелеш, архитектура һәм торак-коммуналь хуҗалыгы министрлыгы белән бергәләп, территориаль планлаштыру һәм шәһәр төзелешен зоналауның генераль планнарда һәм җирдән файдалану һәм төзү кагыйдәләрендә территориаль зоналарда торак пунктлары чикләре турында мәгълүмат булган документларны әзерләү һәм раслау буенча, шулай ук Татарстан Республикасы Җир һәм мөлкәт мөнәсәбәтләре министрлыгы белән бергәләп, торак пунктлары һәм территориаль зоналар чикләрен ЕГРНда исәпкә кую буенча эшне активлаштырырга;

3.2. җирлекләрне территориаль планлаштыру һәм шәһәр төзелешен зоналавы докуметларын эшләгәндә һәм аларга үзгәрешләр керткәндә “Россия Федерациясендә җирле үзидарәне оештыруның гомуми принциплары турында” 131-ФЗ номерлы Федераль законның 17 статьясының тиешле муниципаль районнар җирле үзидарәсе органнары тарафыннан әлеге докуметларны раслау өлешендәге нормаларын үтәүне тәэмин итәргә;

3.3. Татарстан Республикасы шәһәр төзелеше эшчәнлеген тәэмин итү дәүләт мәгълүмати системасын булдыру өчен беренчел белешмәләрне, муниципаль берәмлекләрнең норматив хокукый актларын һәм башка кирәкле мәгълүматны тапшыруны тәэмин итәргә.

4. Татарстан Республикасы Министрлар Кабинетына гамәлдәге законнар нигезендә территориаль планлаштыру һәм шәһәр төзелеше зоналавы документларына үзгәрешләр кертү буенча эшләр үткәрүгә акча чаралары табу турында үтенеч белән мөрәҗәгать итәргә.

5. Әлеге карарны үтәүне тикшереп торуны Советның башкарма секретаре А.Г.Барышевка йөкләргә.

**Рәис Ә.С.Гобәйдуллин**